I anledning at det er biltt klart at Per Sandberg blir ny justisminister etter Sylvi Listhaug har vi hentet frem denne saken fra arkivet.

Alt tyder på at Fremskrittspartiets nestleder blir statsråd. Og det er en god anledning til å minne folket på hvor mye rart som har skjedd i Sandbergs etter hvert nokså lange karriere. Her er (kanskje) den nye fiskeministerens aller beste sitater:

1. Om vold:

"Jeg gikk for langt, og det har jeg beklaget i ettertid."

(Etter at han ble idømt 3000 kroner i bot etter å ha skallet ned en asylsøker på fest. Sitat fra boka "Mot min vilje")

2. Om klimasaken:

"Al Gore er en stor bløffmaker."

(Til Dagbladet)

3. Om fyllekjøring:

"Norske veier må bli så gode at det blir risikofritt å kjøre i ruspåvirket tilstand."

(Til Dagsavisen)

4. Om andres drikking:

"Jeg snakket med deg på torsdagskvelden klokka 21.30, så du er fullstendig klar over det. Men da hadde du vel tatt den ei flaske rødvin så du var vel ikke klar over det"

(Til Dagbladets Martine Aurdal, i en debatt om hva Per hadde eller ikke hadde sagt til Dagbladet noen dager i forveien)

5. Om ytringsfrihet:

"Jeg er kanskje den sterkeste tilhengeren av ytringsfrihet og demokrati."

(Til Klassekampen i 2006)

6. Om ytringsfrihet-ish:

"Vi forventer ganske raskt en tilbakemelding fra konsernledelsen om at dette magasinet trekkes tilbake umiddelbart."

(Til TV 2 i 2014. Om en artikkel hvor SAS-magasinet prøvde å analysere skandinavisk høyresides historie)

(Per Sandberg. Foto: Vidar Ruud / NTB scanpix)

7. Om Islam:

"Ingen religion vokser hurtigere i Europa enn islam, og ingen voldelig ideologi vokser raskere i verden."

(Kronikk på NRK Ytring)

8. Om komikk:

"Den type humor vil fjerne konflikter."

(Til NRK Finmark om en sketsj der en Frp-ordførerkandidat spilte konebanker og muslim.)

9. Om 22. juli:

"Hvis det er noen som har spilt offer etter 22. juli så er det til de grader Arbeiderpartiet"

(Fra Stortingets talerstol)

10. Om misforståelser:

"Om uttalelsene kan forstås dit hen at jeg beskyldte Arbeiderpartiet for å spille offer etter 22. juli, så ber jeg ydmykt om unnskylding, for det var langt fra mine meninger."

(Til Tv2 Nyhetskanalen etterpå.)

11. Om romfolk og franskmenn

"Politiet kan med hjemmel i Politilovens paragraf 7 stanse grupper med organiserte romfolk, bulgarere eller franskmenn på landegrensen fordi man av erfaring vet at disse menneskene bryter den alminnelige ro og orden og samtidig er det bevist at mange bedriver kriminalitet."

(På Frps websider. Senere redigert.)

12. Om løgn

"Det kunne ha skjedd"

(Forklaring på at han i boka si påstår at en somalisk flykting søkte familiegjenforening med tre koner og tjueto barn. Og at bygda måtte bygge en egen skole på grunn av somalierens ankomst. Senere ble det oppklart at historien var usann.)

13. Om fart:

Er det noe jeg prøver å holde meg til når jeg er ute i trafikken, er det iallfall de lavere fartsgrensene.

(Til TV 2, etter at han mistet førerkortet etter å ha blitt tatt i 100 km/t i 60-sone, mens han var leder av Stortingets transportkomite.)

14. Om gode skandaler

"den beste sexskandalen Frp har hatt"

(Om Bård Hoksruds sexkjøp-skandale i Riga. OK, i rettferdighetens navn, det fulle sitatet er "I ettertid er saken blitt betegnet som den beste sexskandalen Frp har hatt fordi den ble håndtert riktig fra første stund". Men likevel.)

15. Om KrF:

"Kristelig Folkeparti har et enormt ansvar for at flere titalls mennesker, unge mennesker, født og oppvokst i Norge, som reiser ut og slutter seg til terrororganisasjoner, driver med krigshandlinger og massakrerer barn og kvinner der ute. Dette er det Kristelig Folkeparti som har ønsket, og resultatet ser vi i dag"

(Til NRK)

16. Om rettferdighet

"De som påstår at jeg var beruset eller full, er antagelig mine politiske motstandere som har en helt annen agenda. Du burde ta promilletest av hele stortingssalen i stedet for å bare henge ut meg."

(Til VG, etter at han etter egen opptelling hadde drukket tre akevitt og en øl før han gikk på Stortingets talerstol.)